en en en id en id id id ms ms id ms id id id ms id id id id id id id id id id id ms ms id ms id hu en id ms ms id ms ms en en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de fr en en id id id ms id pl ms id ms en en en en en en en en en en en en en en en en en en en en en en en en en en ro ms es en id es ms id id pl ms id en ko ms sv id id id ms ms ms ms ms id ms en en
Archives for July 26, 2022
Kurangkan risiko orang hilang tanpa kesan, doktor ini ajar aktifkan fungsi ‘live location’ WhatsApp
PENANTIAN berakhir, kehilangan seorang anak sejak 10 bulan lalu akhirnya terjawab.
Mayat lelaki yang hilang sejak Oktober tahun lalu ditemukan selepas seorang penunggang motosikal ternampak objek seperti bumbung kenderaan di dalam sungai ketika membuang sebatang besi ke tepi sungai.
Kisah kehilangan seorang pemuda berusia 24 tahun, sebelum ini tular di media sosial tahun lalu apabila adiknya memohon kerjasama orang ramai mengesan abangnya yang gagal dihubungi selepas keluar rumah dari Johor ke Terengganu.
Berita sedih itu turut dirasai rakyat Malaysia yang tidak putus-putus mengucapkan takziah kepada ahli keluarga arwah, termasuk pakar kesihatan, Dr Kamarul Ariffin Nor Sadan.
“Salam takziah diucapkan kepada ahli keluarga pemandu berkenaan,” katanya.
Pasukan bomba mengeluarkan sebuah kereta dari tepi sungai.
Menerusi satu perkongsian di laman sosial, Dr Kamarul berkata, kes kehilangan individu akibat kemalangan seumpama ini berlaku kerana ketiadaan saksi dan melibatkan kawasan yang terlindung seperti sungai dan gaung.
“Bagi mengurangkan risiko insiden seperti ini berlaku, kita boleh lalukan perkara ini, terutama apabila memandu seorang diri untuk perjalanan jauh pada waktu malam dan di kawasan yang sunyi.
“Kemasikini keberadaan kita secara langsung menggunakan aplikasi WhatsApp,” katanya.
1. Buka WhatsApp dan pilih individu yang hendak dimaklumkan. Boleh pilih individu mahupun grup.
2. Di tetingkap individu atau grup berkenaan. Tekan butang kongsi (ikon klip kertas).
3. Di tetingkap pilihan jenis kepilan (attachment), tekan butang lokasi (ikon pin lokasi).
4. Di tetingkap lokasi, tekan butang kongsi lokasi live (ikon pin bergerak).
Tekan butang kongsi lokasi live.
5. Di tetingkap lokasi live, tekan tempoh yang sesuai dengan masa perjalanan.
Tekan tempoh yang sesuai dengan masa perjalanan.
6. Lokasi akan dikemaskini secara live. Kemaskini boleh dihentikan setelah tiba di destinasi.
Kemaskini boleh dihentikan setelah tiba di destinasi.
Dr Kamarul berkata, sekiranya individu atau grup mendapati lokasi pemandu yang dalam perjalanan tidak berubah dalam tempoh yang diragui, mereka dinasihatkan supaya segera hubungi pemandu untuk mendapatkan kepastian.
“Andai pemandu tidak dapat dihubungi atau kemaskini terhenti tanpa sebarang makluman daripada pemandu untuk masa yang lama, maka pertimbangkan untuk hubungi pihak berkuasa.
“Semoga dipermudahkan perjalanan dan dilindungi daripada musibah,” ujar beliau menerusi satu hantaran di Facebook.
Pada Sabtu, media melaporkan polis menemukan satu rangka manusia dalam sebuah kereta yang ditarik keluar dari Sungai Api-Api di Nenasi, Pekan, dipercayai mayat seorang lelaki yang dilaporkan hilang sebelum ini.
Ketua Polis Daerah Pekan, Superintendan Mohd Zaidi Mat Zin dilaporkan berkata, mayat ditemukan dalam kenderaan Nissan Grand Livina pada pukul 11.40 pagi.
Siasatan awal terhadap nombor pendaftaran kenderaan mendapati ia dikaitkan dengan laporan kehilangan yang dibuat di Pasir Gudang, Johor oleh ahli keluarga mangsa.
Filed Under: Nak khabo sket ni ;)
Nama : Nizamra binti Masdar
Jawatan : Pembantu Tadbir (Perkeranian/Operasi)
Unit Pasca Siswazah, Pejabat Akademik
Sekolah komputeran, Fakulti Kejuruteraan
« Jun   Aug »
Anak muda / Student pun mesti perlu mulakan dan ada simpanan emas sebab:
Ada apa dengan 50g ni
TIPS BERCUTI DENGAN EMAS
KITA TAK BOLEH KAWAL BANK?
Majlis Penghargaan Sempena Persaraan Prof Dr Rose Alinda – 4.9.2022
Melawat Mak Dr Radziah (strok) – 1/9/2022
PANDU LALU 🚙 DAN HANTAR BARANG KITAR SEMULA ANDA!! 🌿🌿 Siri Pandu Lalu @ Iskandar Puteri Rendah Karbon kini kembali lagi di Dataran UTM. – 28/8/2022
Hari Keluarga UTM 2022 (27/8/2022)
LAWATAN MENZIARAHI AHLI KELUARGA STAF SEKOLAH KOMPUTERAN YANG TELAH MENJALANI PEMBEDAHAN (25/8/2022)
Kisah Seram Dan Misteri
Nak khabo sket ni ;)
Nota Travelog Haji dan umrah
Petua dan Info kesihatan
Copyright © 2022 Chocolate Banana · Genesis Theme Framework